বছর ৩৬-এর সোফি চৌধুরীর পরিচয় কেবল মাত্র ‘অভিনেত্রী’-তে আঁটে না। এমটিভি ইন্ডিয়া-র ভিডিও জকি, মডেল এবং টেলিভিশন প্রেজেন্টার হিসেবেও তিনি নজর কেড়েছেন বেশ কিছুদিন ধরেই। কিন্তু বি-টাউনের গসিপ গলিতে তিনি তেমন ঢেউ তোলেন না। নিজের কাজ নিয়ে ব্যস্ত থাকা এই অভিনেত্রী সম্প্রতি সংবাদ শিরোনামে উঠে এলেন সম্পূর্ণ ভিন্ন এক কারণে।
এক সর্বভারতীয় সংবাদমাধ্যমের প্রতিবেদনে প্রকাশ, সম্প্রতি মার্সেডিস-বেন্‌জ জিএলসি এসইউভি গাড়ির মালিকানা লাভ করে বলিউডকে তাক লাগিয়ে দিয়েছেন সোফি। ৫৪ লক্ষ টাকা অর্থমূল্যের এই গাড়ি তিনি কিনেছেন মুম্বইয়েরই এক মার্সেডিস-বেন্‌জ অথরাইজড ডিলারের কাছ থেকে।
২০১৬ সালে এই এসইউভি ভারতে লঞ্চ হয়। পাঁচটি মডেলে এই গাড়ি লভ্য। তাঁর এই গাড়ি কেনার বেশ কয়েকটি ছবি টুইট করে সোফি এই মুহূর্তে হইচই ফেলে দিয়েছেন টিনসেল টাউনে। 
টুইট

Feel very grateful, blessed & proud of myself today! My family has always given me the best but everytime u achieve something as a result of ur own hard work it’s a huge high! Grateful for blessings from my loved ones! Tks team Shaman for being super & for the perfect colour❤️ pic.twitter.com/2UaVrO6by9
— Sophie Choudry (@Sophie_Choudry) 18 July 2018

রসিক মহলের বক্তব্য— এপ্রিল মাসে অভিনেতা জিমি শেরগিল মার্সেডিজ-বেন্‌জ জি৬৩ গাড়ির মালিকানা লাভ করে শোরগোল ফেলে দিয়েছিলেন বলিউডে। সেই গাড়ির দাম ২.১৪ কোটি টাকা। তাঁর পরে গাড়ি-প্রেমের কারণে সংবাদ শিরোনামে এলেন সোফি।

গাড়ি কিনে বেজায় খুশি ‘স্পিড’ (২০০৭)-এর নজরকাড়া অভিনেত্রী। টুইটে তিন তাঁর পরিবারকে ধন্যবাদ জানিয়েছেন সোফি।